Uzye Isambililo Lya Baibo I Cani?
Ya Nte Yakwe Yeova yakatungulula isambililo ilya Baibo ilika-asuka mauzyo aingi, kumwi na yaa ali apisika:
Uzye Leza a weni?
Uzye cumicumi Leza akansakamala?
Uzye ningacita uli pakuti cupo cane cizipileko?
Uzye ningacita uli pakuti inje ni nsansa?
Apisika mumazana masuko ku mauzyo yano antu aingi yakauzya sana pali vino tukatungulula isambililo lya Baibo.
Uzye isambililo likatungululwa uli? Tukasoolola malyasi apusane-pusane wakwe yaya akulanda pali “Leza” nanti pa “cupo,” lyene tukalondolola ukuomvya malembelo apusane-pusane aakulanda pi lyasi kwene lilyo. Nga tuvwikisya malembelo yayo alino tukamanya vino Baibo ikalanda pi lyasi lino tukusambililapo, nupya lino tukusambilila pa malyasi yayo, tukaleka Baibo iliyo ikutunena ivisinka.
Pakuti cangupale ukusambilila Baibo, tukaomvya ibuku lyakuti Uzye Baibo Ikasambilizya Ukuti Uli? Mwi buku lii mwaya malyasi akalanda vino Baibo ikasambilizya pali Leza, pali Yesu, na vino ivintu vilaya uku nkoleelo, alino na malyasi yauze.
Uzye azinga zino mukalipilisya pa kusambilila Baibo? Kutaya ukulipila, nupya tusikazya impapulo zino tukaomvya pa kusambilila.
Uzye kukaaya ukumala ama-awazi yanga pi sambililo? Antu aingi yakasoolola kuti yangaasambilila Baibo naswe nanti iyawala lyonga cila-mulungu. Lelo insita iifwile ukusumbwa pi sambililo yene ikapusana pusana. Tukalondela insita kwene ino mweineco mwatuneena.
Uzye cikaya uli ndi cakuti naleenga ukuti mutandike ukunsambilizya Baibo? Ndi cakuti mwaleenga ukuti umwi amusambilizya Baibo, lyene Nte Wakwe Yeova alamutandalila pa nsita ni ncende ino mweineco mukulonda. Mu mamineti sile anono, alamulangilila vino tukasambilila Baibo. Lyene ndi mwatemwa vino muvwa, mungasoololapo ukuti mwasambilila lyonsi.
Uzye nga nazumila ukusambilila Baibo, mfwile nu kuya Nte Wakwe Yeova? Awe. Nanti cakuti swe ya Nte Yakwe Yeova twatemwa ukusambilizya antu Baibo, nomba tusipatikizya umuntu ali wensi kuti angatandika ukupepa naswe. Lelo tukayaneena vino Baibo ikalanda, nupya tukamanya ukuti cila muntu waikwatila insambu zya kusoolola vino angazumila.
bem_Latn bem_Latn knc_Latn knc_Latn tum_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn